Surinam

**Surinam**, offisielt **Republikken Surinam**, er et land helt nord i Sør-Amerika, som grenser til Atlanterhavet i nord, Guyana i vest, Brasil i sør og Fransk Guyana i øst. Hovedstad er Paramaribo. Landet var tidligere nederlandsk koloni, men ble selvstendig stat i 1975. Surinam er medlem av CARICOM og regnes kulturelt som et karibisk land; det har sterke kulturelle og økonomiske bånd til andre karibiske nasjoner.

## Naturgeografi
Surinam er det minste landet i Sør-Amerika som er selvstendig. Det ligger på Guyana-platen, og det høyeste punktet er Julianatop (286 meter over havet). Landet består i hovedsak av to deler: Den nordre delen er dyrket og de fleste menneskene i Surinam bor her. Den søndre delen består dels av savanner og dels av tropisk regnskog.

Siden Surinam ligger nær ekvator, er klimaet i landet tropisk, og temperaturene varierer lite gjennom året. Det er to regntider, fra desember til starten av februar og fra slutten av april til midten av august.

Nordøst i landet finner man Professor Doctor Engineer W.J. van Blommestein Meer, en stor innsjø laget i 1964, ved at man bygde en demning.

## Demografi
Ifølge beregninger gjort av FN, hadde Surinam i 2018 en befolkning på  innbyggere.
Surinams befolkning var i 2018 fordelt på disse folkegruppene:

* indere 37 %
* kreoler (europeisk-afrikanske) 30 %
* javanesere 15 %
* afrikanere 10 % (afrikanske slaver ble importert til Surinam på 1600-tallet og 1700-tallet, og flere av disse rømte inn i landet og dannet egne samfunn)
* kinesere 2 % (på attenhundretallet emigrerte en del indere, javanesere og kinesere til Surinam)
*amerikansk urbefolkning 2 %
* europeere 2 % 
* andre folkegrupper 2 %

## Historie

Før europeerne kom til landet, bodde en rekke urfolk i området, først og fremst arawakere og cariber. Kysten av Surinam ble først sett av europeere i 1498 under Christofer Columbus ekspedisjon. I 1593 kom området offisielt under spansk herredømme, uten at Spania opprettet kolonier der. Fra og med 1616 ble en rekke nederlandske handelsstasjoner opprettet langs kysten. Kolonien Nederlandsk Guyana ble opprettet i 1667.
Fra 1951 fikk kolonien stadig mer selvstyre, og 15. desember 1955 ble landet en autonom del av kongeriket Nederlandene.
Surinam ble selvstendig 25. november 1975.

## Politikk og administrasjon
Surinam er et demokrati som bygger på landets forfatning fra 1987. Den lovgivende myndigheten kalles Nasjonalforsamlingen og har 51 medlemmer. Disse velges hvert femte år.

Nasjonalforsamlingen velger leder for den utøvende myndigheten, presidenten, ved at det velges en kandidat som har ⅔ flertall. Om nasjonalforsamlingen ikke kommer fram til en kandidat med slikt flertall, velges presidenten av Folkeforsamlingen – som i tillegg til Nasjonalforsamlingens 51 medlemmer består Folkeforsamlingen av 289 regionale representanter.

Surinam er et fullt og deltagende medlem i CARICOM (Karibisk fellesskap og fellesmarked).

### Administrativ inndeling
Surinam er delt inn i ti distrikter:

* Brokopondo
* Commewijne
* Coronie
* Marowijne
* Nickerie
* Para
* Paramaribo
* Saramacca
* Sipaliwini
* Wanica

## Næringsliv
Surinams økonomi domineres av bauksitt-industrien, som utgjør mer enn 15 prosent av landets BNP og nesten 70 prosent av eksportinntektene. Den nest viktigste eksportvaren er sukker. Surinam har noe olje- og gullreserver. Omtrent en fjerdedel av Surinams befolkning jobber i jordbrukssektoren. Surinams økonomi er veldig avhengig av handel med andre land, spesielt Nederland, USA og de karibiske landene.

## Kultur
### UNESCOs verdensarvliste

To steder i Surinam er med på UNESCOs verdensarvliste: Sentrale Surinams naturreservat ble oppført på lista i 2000 og består blant annet av 1,6 millioner hektar tropisk regnskog. I 2002 ble den gamle, indre bebyggelsen i hovedstaden Paramaribo oppført på lista.


Fil:Amazon jungle from above.jpg|Sentrale Surinams naturreservat (2000)
Fil:Houses at Waterkant, Paramaribo.JPG|Paramaribos gamleby (2002)


## Referanser


## Eksterne lenker
* 

* Engelskspråklig artikkel om Surinams historie
* CIA World Factbooks artikkel om Surniame